בעוד שבועות ספורים תהפוך קים אקפי ל"איט גירל" הראשונה שנשואה, כך שאין כמו מסיבת רווקות מלאת הפתעות לשיכוך ההתרגשות המקדימה. אבל מי הבריזה מהאיוונט?
גבירותי ורבותי היזהרו, צפייה בתמונות הבאות עלולה לגרום לכם לעלייה בדופק והזעה מוגברת: זוכרים שבשבוע שעבר, קראתם לראשונה על מסיבת הרווקות הסודית שתכננה כוכבת "איט גירלז" אדל בספלוב, לחברתה הצעירה מהדוקו-ריאליטי קים אקפי? אז היכונו להתרגש, כי בסוף השבוע האחרון זה קרה ויש תמונות!
פחות מחודש לפני שגברת אקפי תצעד בשביל החופה ותהפוך למיס יוסי פרלוב, את סוף השבוע האחרון העבירה קים בפרידה מחיי הרווקות. ברור שזה קרה במסיבה מושקעת, יחד עם 13 מחברותיה הטובות שעל פי התמונות ארזו בגדי ים בלבד לפני שנסעו לנפוש ב"אחוזת טאו" שבשרון.
בנות ה"איט גירלז" התייצבו להתפנק ממסיבות בריכה, עוגות, מתוקים ושלל אביזרים פופולריים במסיבות מסוג זה - כולל איברי מין זכריים ושטויות אחרות. אם תהיתם, החברה דנה זרמון, הבריזה מההילולה כי ארוסה שלה לא חש בטוב, אבל טרחה לשלוח מסרון מתנצל לכלה לעתיד. לעומתה, באיוונט הרווקות דווקא כן התייצב הסטייליסט של בנות התכנית, גילי אלגבלי.
לאקפי, ציפה באירוע מבול של הפתעות שכללו ביקיני מיוחד שעוצב במיוחד עבורה. על החלק האומנתי, הופקדה הדודה נזימה שהיא בעצם גבר מחופש לאישה, שערך פעילויות מצחיקות לבנות השתויות. שאחרי אלכוהול, בריכה וריקודים, צריך גם לאכול, כך שבליל החגיגה הבנות נהנו ממטעמי שף פרטי, שהכין עבורן ארוחת ערב יוקרתית. לבריאות.